**EТКАЗИБ БЕРИШ ШАРТНОМАСИ No** **\_\_\_\_\_\_**

Тошкент ш. «\_\_\_\_»\_\_\_\_\_\_\_\_ 2025 йил.

«ТЕХНОМАРТ» МЧЖ, кейинги ўринларда "Етказиб берувчи" деб юритилади, Устав асосида иш юритувчи директори А.Н. Абдукаримов номидан, бир томондан, ва \_\_\_\_\_\_\_\_\_\_\_\_\_\_\_\_\_, кейинги ўринларда "Сотиб олувчиСотиб олувчи" деб юритилади, \_\_\_\_\_\_\_\_\_\_\_\_\_\_\_\_\_\_\_\_асосида иш юритувчи \_\_\_\_\_\_\_\_\_\_\_\_\_ номидан, иккинчи томондан, ҳар бири алоҳида "Томон" ва биргаликда "Томонлар" деб юритилиб, қуйидагилар ҳақида ушбу Шартномани туздилар:

**1. ШАРТНОМА МАВЗУСИ**

1.1. **Етказиб берувчи** ушбу шартномага илова қилинадиган спецификацияларда кўрсатилган миқдор ва нархларга мувофиқ равишда Товарни етказиб беришни, Сотиб олувчи эса Товарни қабул қилишни ва тўловни амалга оширишни ўз зиммасига олади

1.2. Сотиб олувчига топшириш пайтида Товар Етказиб берувчига мулк ҳуқуқи асосида тегишли бўлиб, гаровга қўйилмаган, хатланмаган, учинчи шахсларнинг даъво предмети ҳисобланмайди.

1.3. Ушбу шартномани имзолашда Сотиб олувчи "TEXNOMART" МЧЖнинг Оммавий офертаси шартларига ўзининг сўзсиз розилигини билдиради.

1.4. Ушбу шартномани имзолашда Сотиб олувчи Товардан фақат маиший мақсадларда фойдаланилишини тушунади, тадбиркорлик фаолиятида Товардан тўғри мақсадда фойдаланиш бундан мустасно, Яъни, Товарни ишлаб чиқарувчининг ҳужжатларида белгиланган меъёрлардан ва Етказиб берувчи томонидан тақдим этилган кафолатдан ошиб кетмаслиги назарда тутади.

1. **EТКАЗИБ БЕРИШ ШАРТЛАРИ ВА МУДДАТЛАРИ**

2.1. Етказиб бериш тартиби – Етказиб берувчининг омборидан ўзи олиб кетиш.

2.2. Етказиб бериш муддати — Томонлар томонидан Спецификациянинг имзоланган санасидан бошлаб 10 (ўн) банк иш куни ичида амалга оширилади.

2.3. Товар Ўзбекистон Республикасининг миллий стандартларига мувофиқ бўлган тегишли идиш ва ўрамда етказиб берилади.

2.4. Товар етказиб берилган сана деб Томонлар томонидан Товарни қабул қилиш-топшириш далолатномаси имзоланган сана ҳисобланади. Сотиб олувчи мазкур далолатнома имзоланган кундан бошлаб бир календарь кун ичида ҳисоб-фактурани имзолаши ёки ёзма равишда асослантирилган рад жавобини тақдим этиши шарт.

2.5. Товарга бўлган мулк ҳуқуқи ҳамда унинг тасодифий йўқолиши ёки шикастланиши хавфи Қабул қилиш-топшириш далолатномаси имзоланган пайтдан бошлаб Етказиб берувчидан Сотиб олувчига ўтади.

2.6. Қисман етказиб беришга рухсат берилади.

2.7. Сотиб олувчи товарни қабул қилиш-топшириш Далолатномасини имзолашдан олдин унинг номи, бутлиги ва миқдори ёзилган ҳисобварақ-фактурага ва ушбу Шартнома шартларига тўлиқ мос келишини текширади ва тасдиқлайди. Ҳисобварақ-фактура имзолангандан кейин Етказиб берувчи томонидан номи, бутлиги ва миқдори бўйича эътирозлар қабул қилинмайди.

2.8. Товарни қабул қилиш-топшириш Етказиб берувчининг омборида иккала Томоннинг ваколатли шахслари иштирокида амалга оширилади. Товарнинг нуқсонлари аниқланган ва товар тегишли сифатга эга бўлмаган тақдирда, Сотиб олувчи бундай товарни қабул қилишдан ва ҳақини тўлашдан бош тортишга ҳақли.

2.9. Етказиб бериш Етказиб берувчини товарни жўнатишга тайёрлиги тўғрисида ёзма равишда хабардор қилгандан кейин амалга оширилади.

2.10. Етказиб бериш ушбу шартноманинг 1.1-бандига мувофиқ шартларда амалга оширилади.

1. **ТОВАРНИНГ СИФАТИ ВА ТЎПЛАМЛИГИ**

3.1. Етказиб берилаётган Товарнинг сифати ушбу турдаги товарлар учун қабул қилинган Ўзбекистон Республикасининг тегишли миллий стандартлари, мувофиқлик сертификатлари (агар қўлланилса) талабларига мувофиқ бўлиши керак.

3.2. Товар миқдори ҳисобварақ-фактурада кўрсатилган миқдорга айнан мос келиши шарт. Товарнинг тамғаланиши уни қабул қилиш пайтида тўлиқ ва аниқ идентификация қилинишини таъминлаши лозим.

3.3 Етказиб бериладиган Товар учун кафолат муддати қонунчилик талаблари ва ишлаб чиқарувчининг ҳужжатларига мувофиқ белгиланади.

3.4. Етказиб берувчи таъминлайдиган Товарнинг сифати, ишончлилиги ва тўлиқлигини кафолатлайди.

3.5. Товарни қабул қилиш-топшириш пайтида Сотиб олувчи унинг номи, миқдори, бутлиги ва ассортименти бўйича товарнинг илова ҳужжатларида кўрсатилган маълумотларга мувофиқлигини (шу жумладан ушбу шартномага мувофиқлигини текширишни) текширади.

3.6. Сотиб олувчи Етказиб берувчига етказиб берилган Товарнинг бутлиги, ассортименти ва кўринишидаги нуқсонлари бўйича товарни қабул қилиш-топшириш пайтида эътироз билдириш ҳуқуқига эга. Товарни қабул қилиш-топшириш вақтида унинг бутлиги, ассортименти ва кўринишидаги нуқсонлари юзасидан эътирозлар мавжуд бўлса, Томонлар Далолатнома тузадилар. Етказиб берувчи ушбу далолатнома имзоланган кундан бошлаб 10 иш куни ичида товарни алмаштириш мажбуриятини олади. Товарни қабул қилиш-топшириш пайтида Сотиб олувчи томонидан эътироз билдирилмаса, Товар тегишли тарзда етказиб берилган ҳисобланади. Қабул қилиш санаси ҳисобварақ-фактурада кўрсатилган санага мувофиқ бўлади.

3.7. Кафолат муддати мобайнида, Сотиб олувчи товардан тегишли тарзда фойдаланган бўлса-ю, товарда нуқсон аниқланса, Томонлар Сотиб олувчи, сифатсиз товарнинг номи, миқдори ва нуқсонлари кўрсатилган ҳолда икки нусхада Шикоят далолатномасини тузадилар. Мазкур Далолатнома ҳар икки Томон вакиллари иштирокида тузилади ва имзоланади. Ушбу Далолатнома кейинчалик сифатсиз товарни алмаштириш учун асос бўлиб хизмат қилади. Агар нуқсонлар Сотиб олувчи томонидан товардан нотўғри фойдаланиш ёки сақлаш натижасида юзага келган бўлса, товар сифати бўйича эътирозлар қабул қилинмайди.

3.8. Эътироз далолатномаси асосида, Етказиб берувчи икки томонлама далолатнома имзоланган кундан бошлаб 10 иш куни ичида сифати талабга жавоб бермайдиган товарни алмаштириш мажбуриятини олади.

**4. ТОМОНЛАРНИНГ ҲУҚУҚ ВА МАЖБУРИЯТЛАРИ**

4.1. Сотиб олувчи мажбурияти:

4.1.1. Товар учун ушбу шартнома шартларига мувофиқ ҳақ тўлаш;

4.1.2 Товарни ушбу шартнома шартларига мувофиқ қабул қилиш;

4.1.3. Ушбу шартнома шартларига мувофиқ Ҳисобварақ-фактурани имзолаш.

4.2. Етказиб берувчи мажбурияти:

4.2.1. Сотиб олувчига Товарни ушбу шартнома шартлари асосида топшириш;

4.2.2. Ушбу шартнома шартлари асосида расмийлаштирилган Таъмирлашга яроқсизлик далолатномаси мавжуд бўлган тақдирда Сотиб олувчига Таъмирлашга яроқсиз товарни янгига алмаштириш;

**5. ҲИСОБ-КИТОБЛАРНИНГ УМУМИЙ СУММАСИ ВА ТАРТИБИ**

5.1.Етказиб берувчи Сотиб олувчига товарни қуйидаги спецификацияга мувофиқ топширади:

|  |  |  |  |  |  |  |  |
| --- | --- | --- | --- | --- | --- | --- | --- |
| **No** | **Товар номи** | **Ўлчов.****бир.** | **Миқ-** **дор** | **Нарх** | **Сумма** | **ҚҚС** | **ҚҚС билан****қиймат** |
| 1 |  |  |  |  |  |  |  |
| **Жами** |  |  |  |  |

5.2.Шартноманинг умумий қиймати 12% ҚҚСни ҳисобга олган ҳолда: \_\_\_\_\_\_\_\_\_\_\_\_\_\_\_\_\_\_\_\_\_сўм.

5.3. Тўлов тартиби: Шартноманинг умумий қийматидан 100% олдиндан тўлов шартнома имзоланган кундан бошлаб 3 банк куни ичида амалга оширилади;

5.4. Етказиб берувчи Сотиб олувчини 10 календарь кун олдин хабардор қилган ҳолда нархларни бир томонлама ўзгартиришга ҳақли. Агар Сотиб олувчи товарлар нархларининг ўзгаришига рози бўлмаса, Етказиб берувчи ушбу шартнома бўйича ўз мажбуриятларини бажаришдан бир томонлама бош тортиш ҳуқуқига эга. Бунда Сотиб олувчи олган ва ҳақини тўлаган товар ушбу товарни Етказиб берувчига қайтариш мажбуриятисиз Сотиб олувчининг мулки бўлиб қолади.

**6. ТОМОНЛАРНИНГ ЖАВОБГАРЛИГИ**

6.1. Ушбу шартнома бўйича мажбуриятларни бажармаган ёки лозим даражада бажармаган тақдирда, томонлар Ўзбекистон Республикасининг "Хўжалик юритувчи субъектлар фаолиятининг шартномавий-ҳуқуқий базаси тўғрисида"ги Қонунига мувофиқ мулкий жавобгарликка тортилади.

6.2. Сотиб олувчи томонидан Товар ҳақини тўлаш муддатлари бузилган тақдирда, Етказиб берувчи Сотиб олувчидан кечиктирилган ҳар бир кун учун кечиктирилган тўлов суммасининг 0,4% миқдорида пеня тўлашни талаб қилишга ҳақли.

6.3. Сотиб олувчи томонидан ушбу Шартноманинг 2.4-бандида кўрсатилган ҳисобварақ-фактурани имзолаш муддати бузилган тақдирда, Етказиб берувчи Сотиб олувчидан кечиктирилган ҳар бир кун учун етказиб берилган товар партияси суммасининг 0,1 фоизи миқдорида пеня кўринишидаги жаримани ундириш ҳуқуқига эга, бунда пенянинг умумий суммаси етказиб берилган товар партияси қийматининг 50 фоизидан ошмаслиги керак.

6.4. Пеня тўлаш ва бошқа зарарларни қоплаш шартнома мажбуриятларини бузган Томонни ушбу шартнома бўйича ўз мажбуриятларини тегишли равишда бажаришдан озод этмайди.

6.5. Ушбу Шартномада кўзда тутилмаган жавобгарлик чораларини Томонлар Ўзбекистон Республикасининг фуқаролик қонунчилиги нормаларига мувофиқ равишда қўллайдилар.

**7. НИЗОЛАРНИ ҲАЛ ЭТИШ ТАРТИБИ**

7.1. Ушбу шартномани бажаришда юзага келиши мумкин бўлган низолар ва келишмовчиликлар иложи борича Томонлар ўртасида музокаралар йўли билан ҳал этилади.

7.2 Низолар ва келишмовчиликларни музокаралар йўли билан ҳал этиш имконияти бўлмаган тақдирда Томонлар уларни кўриб чиқиш учун Тошкент туманлараро иқтисодий судига берадилар.

**8. ФОРС-МАЖОР ҲОЛАТЛАР**

8.1. Томонлар ушбу шартнома бўйича мажбуриятларни бажармаганлик ёки лозим даражада бажармаганлик учун жавобгар бўлмайдилар, агар бу ушбу шартнома тузилгандан сўнг юзага келган, Томонлар олдиндан кўра олмаган ёки оқилона чоралар билан олдини ололмаган фавқулодда ҳодисалар натижасида енгиб бўлмайдиган куч (форс-мажор) ҳолатлари туфайли содир бўлганлигини исботласалар ва Томонлар ўз мажбуриятларини тегишли равишда бажариш учун барча мумкин бўлган ва ўзларига боғлиқ бўлган чораларни кўрган бўлсалар. Форс-мажор ҳолатларига, жумладан, ҳарбий ҳаракатлар, табиий офатлар (зилзила, сув тошқини кабилар), давлат органларининг қарорлари киради.

8.2. Форс-мажор ҳолатлари юзага келганлиги тўғрисида Томонлар улар юзага келган пайтдан бошлаб 7 (етти) календарь кун ичида бир-бирларини хабардор қилишлари керак.

8.3. Форс-мажор вазиятлари юзага келган тақдирда, ушбу шартнома бўйича мажбуриятларни бажариш муддати мазкур вазиятлар ва уларнинг оқибатлари амал қиладиган даврга кўчирилади.

**9. БОШҚА ШАРТЛАР**

9.1. Ушбу шартнома Томонлар имзолаган пайтдан бошлаб кучга киради ва иккала томон ҳам ўз мажбуриятларини бажаргунга қадар амал қилади.

9.2. Ушбу шартномани ўзгартириш, унга қўшимчалар киритиш ва уни бекор қилиш ўзаро ёзма келишув асосида ёки ваколатли суднинг қарорига кўра амалга оширилади.

9.3. Ушбу шартномани бекор қилиш ва тўхтатиш асослари ушбу шартноманинг ажралмас қисми бўлган "TEXNOMART" МЧЖнинг Оммавий офертасига мувофиқ белгиланади.

9.4. Ушбу шартнома икки нусхада тузилади. Иккала нусха ҳам айнан бир хил юридик кучга эга. Томонларнинг ҳар бирида ушбу шартноманинг бир нусхаси мавжуд.

9.5. Ушбу шартнома бўйича талаб қилиш ҳуқуқлари бир Томон тарафидан учинчи шахсларга фақат иккинчи Томоннинг ёзма розилиги билан берилиши мумкин.

9.6. Томонлар ўз жойлашуви ва бошқа реквизитлари ўзгарганлиги тўғрисида улар ўзгарган санадан бошлаб 10 кундан кечиктирмай бир-бирларини хабардор қилиш мажбуриятини оладилар.

9.7. Ушбу шартномада кўзда тутилмаган барча ҳолатларда, Томонлар Ўзбекистон Республикасининг амалдаги қонун ҳужжатларига амал қиладилар.

**10. ТОМОНЛАРНИНГ МАНЗИЛЛАРИ ВА БАНК МАЪЛУМОТЛАРИ**

|  |  |
| --- | --- |
| **EТКАЗИБ БЕРУВЧИ:****«ТЕХНОМАРТ» МЧЖ**Манзил: Тошкент шаҳри, Юнусобод тумани, Янги шаҳар кўчаси, 16Басосий ҳ/р: 20208000205088041001Банк: ТОШКЕНТ Ш., "TIF MILLIY BANKI" АЖ БОШ ОФИСИMMT: 00450СТИР: 306474728ҚҚС коди: 326010043482 | **СОТИБ ОЛУВЧИ:****\_\_\_\_\_\_\_\_\_\_\_\_\_\_\_\_\_\_\_\_\_\_**Манзил:Тел:Эл.почта:Банк:Ҳ/р:MMT:СТИР:IFUT: |

**11. ТОМОНЛАРНИНГ ИМЗОЛАРИ ВА МУҲРЛАРИ**

Директор \_\_\_\_\_\_\_\_\_\_\_\_\_\_\_\_ Абдукаримов А.Н. Директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

М.Ж. М.Ж.